Walter Koenig

Walter Marvin Koenig (født 14. september 1936) er en amerikansk skuespiller, forfatter, lærer og fjernsyns-regissør. Han er særlig kjent for tolkningene av rollefigurene Pavel Chekov i science fiction-serien Star Trek og Alfred Bester i science fiction-serien Babylon 5.


== Bakgrunn ==


=== Tidlig liv og utdannelse ===
Koenig ble født i Chicago i Illinois av foreldrene Sarah Strauss og Isadore Koenig, en forretningsmann. Koenigs foreldre var jødiske immigranter fra Russland, hans familie levde i Litauen før de emigrerte og forandret sitt etternavn fra Koenigsberg til Koenig. Han gikk Grinnell College i Grinnell, Iowa, før han gikk videre ved UCLA og fikk en Bachelor of Arts i psykologi.


=== Familie ===
Koenig har vært gift med Judy Levitt siden 1965, og de har en sønn, Josh Andrew Koenig, og en datter, Danielle Koenig (komikeren Jimmy Pardos kone). Koenig gjennomgikk hjerteoperasjoner i 1993. Hans rolle i Babylon 5 kom fra den hendelsen, siden sykehusoppholdet tvang han til å trekke seg fra en gjesterolle. Produsentene lovte han å rette opp dette, og han fikk rollen senere i serien. 


== Skuespillerkarriere ==

Walters karriere spenner over 50 år i fjernsyn, scene og film. Han har spilt alt fra en tenårings-gjengleder (Alfred Hitchcock Presents) til en middelaldrende Tom Sawyer (The Boys In Autumn). Han har hatt flere «romroller» som i filmen Moontrap og spilt en computer i Maximum Surge. 


=== Star Trek ===
Hans karriere startet for alvor da han fikk rollen som våpenoffiser Pavel Chekov i science fiction-serien Star Trek. Han ble tatt med som Chekov på grunn av likheten med den britiske skuespilleren og musikeren David Thomas «Davy» Jones fra Monkees; dette skulle tiltrekke seg et yngre publikum, spesielt jenter. PR-avdelingen hevdet imidlertid at rollefiguren kom med på grunn av en artikkel i Pravda som klaget over mangelen på russere i Star Trek. Koenig brukte parykk da han spilte Chekov i den opprinnelige Star Trek-serien. Gene Roddenberry ba ham også  overdrive sin russiske aksent for å legge et visst komisk trekk til serien. Han skrev også en episode av serien, «The Infinite Vulcan», noe som gjorde ham til den første av det «opprinnelige mannskapet» som skrev en Star Trek-historie for fjernsyn. Karakteren Pavel Andreievich Chekov var aldri med i tegnefilm-versjonen av Star Trek.
Koenig fortsatte med å spille Chekov i seks påfølgende filmer, Star Trek: The Motion Picture, Star Trek II: The Wrath of Khan, Star Trek III: The Search for Spock,Star Trek IV: The Voyage Home, Star Trek V: The Final Frontier, Star Trek VI: The Undiscovered Country, Star Trek: Generations.


=== Babylon 5 ===
I 1994 startet science fiction-serien Babylon 5. Koenig spilte rollen som Alfred Bester, en telepat som er PsiCop («psykisk politi») i Psi Corps. Serien gikk i fem sesonger, ble enstor suksess der Koenig var med i tolv episoder.


== Forfatterkarriere ==
I tillegg til å arbeide som skuespiller, har Koenig skrevet manus til flere filmer, deriblant Actor, I Wish I May, You're Never Alone When You're a Schizophrenic, et en-akters teaterstykke, og en håndfull episoder til TV-seriene Star Trek: The Animated Series, Land of the Lost, Family og The Powers of Matthew Star. Koenig har også skrevet flere bøker, blant annet selvbiografien Warped Factors: A Neurotic's Guide to the Universe, Chekov's Enterprise, dagbok skrevet under filmingen av Star Trek: The Motion Picture, og Buck Alice and the Actor-Robot, en science fiction-roman utgitt i 2006. Han skapte også sin egen tegneserie, kalt Raver, som ble publisert av Malibu Comics tidlig på 1990-tallet


== Lærerkarriere ==
Walter Koenig har undervist i skuespill og regi ved UCLA, the Sherwood Oaks Experiment Film College, the Actor's Alley Repertory Company i Los Angeles, og ved California School of Professional Psychology ved Alliant International University. I 2002 regisserte Koenig scene-versjoner av to av de opprinnelige The Twilight Zone episodene for Letter Entertainment.


== Priser og nominasjoner ==
Saturn Award (Academy of Science Fiction, Fantasy & Horror Films, USA)

1987 – Nominert – Best Supporting Actor – Star Trek IV: The Voyage Home
1983 – Nominert – Best Supporting Actor – Star Trek II: The Wrath of Khan


== Utvalgt filmografi ==
Listen under er ikke komplett, se Internet Movie Database – Walter Koenig

2008 – InAlienable, film
2007 – Star Trek: Of Gods and Men, film
2007 – Bone Eater, tv-film
2001 – Son of the Beach, TV-serie 1 episode
1994–1998 – Babylon 5, (TV-serie 12 episoder)
1994 – Star Trek: Generations, film
1991 – Star Trek VI: The Undiscovered Country, film
1989 – Star Trek V: The Final Frontier, film
1986 – Star Trek IV: The Voyage Home, film
1984 – Star Trek III: The Search for Spock, film
1982 – Star Trek II: The Wrath of Khan, film
1979 – Star Trek: The Motion Picture, film
1970 – Medical Center, TV-serie 1 episode
1966–1969 – Star Trek, TV-serie 37 episoder
1968 – Mannix, TV-serie 1 episode
1966 – Jericho, TV-serie 2 episoder
1964 – The Lieutenant, TV-serie 1 episode
1963 – General Hospital, TV-serie 1 episode


== Humanitært arbeid ==
I 2007 ble Koenig spurt av menneskerettighetsgruppen U.S. Campaign for Burma om å bidra i en grasrotkampanje for å informere om den humanitære krisen i Burma. Ifølge hjemmesiden hans besøkte han flyktningleirer ved grensen mellom Burma og Thailand fra 16. juli til 25. juli det året.


== Referanser ==


== Eksterne lenker ==
(en) Offisielt nettsted 
(en) Walter Koenig – kategori av bilder, video eller lyd på Commons 
(en) Walter Koenig – galleri av bilder, video eller lyd på Commons 
(en) Walter Koenig på Internet Movie Database 
(sv) Walter Koenig i Svensk Filmdatabas 
(da) Walter Koenig på Scope 
(fr) Walter Koenig på Allociné 
(en) Walter Koenig på AllMovie 
(en) Walter Koenig hos Turner Classic Movies 
(en) Walter Koenig hos The Movie Database 
(en) Walter Koenig hos Behind The Voice Actors 
(en) Walter Koenig hos TV.com
Campaign for Walter's star on the Hollywood Walk of Fame Arkivert 5. februar 2008 hos Wayback Machine.
Live Interview with www.i-sci-fi.com